# Baskija

### Iz Wikipedije, proste enciklopedije

Baskovska zastava (ikurriña)

Báskija (baskovsko Euskadi, špansko País Vasco ali tudi Euskadi) je avtonomna skupnost v okviru španske države. Njeno uradno ime je Baskovska avtonomna skupnost (bask. Euskal Autonomia Erkidegoa, špa. Comunidad Autónoma Vasca oz. Comunidad Autónoma del País Vasco). Njena prestolnica je Vitoria/Gasteiz. Uradna jezika sta baskovščina in španščina.

Baskija je kot politična enota prvič nastala leta 1936, ko so se tri izmed štirih tradicionalnih baskovskih pokrajin v Španiji (Biskaja, Araba in Gipuzkoa) združile pod enotno upravo z začasnim sedežem v Bilbau. Po porazu republikanskih sil v španski državljanski vojni so Baski izgubili svojo kratkotrajno avtonomijo. Sledilo je obdobje silovitega zatiranja baskovskega jezika in kulture pod diktaturo generala Franca. Po diktatorjevi smrti leta 1975 so se začela pogajanja za obnovitev avtonomije. Baskovski nacionalisti so zahtevali, da se vse štiri baskovske pokrajine združijo v enotno avtonomno skupnost s sedežem v Pamploni. To se zaradi nasprotovanja večinskega javnega mnenja v Navari ni zgodilo. Leta 1979 je Baskija (brez Navare) dobila široko avtonomijo (t.i. statut iz Gernike). Ima lastni parlament, vlado in predsednika (lehendakari), ki izvajajo pristojnosti na skoraj vseh področjih notranje politike (razen sodstva). Baskija ima tudi lastne policijske enote (Ertzaintza). Razdeljena je na tri "zgodovinska ozemlja" (territorios históricos), ki ustrezajo trem pokrajinam, kot jih določa španska ustava: Biskaja (s sedežem v Bilbau in Gerniki), Araba (s sedežem v Vitoriji) in Gipuzkoa (San Sebastian/Donostia). Vsako izmed teh ozemelj uživa posebno samoupravo v skladu z določbami baskovskega statuta in zakonov.

Baskija je ob Madridu in Kataloniji gospodarsko najrazvitejša regija v Španiji.

Izraz Baskija se včasih uporablja tudi za celotno območje Baskovskih dežel (Euskal Herria), ki poleg Baskije v ožjem pomenu besede (se pravi območja Baskovske avtonomne skupnosti) obsega še sosednjo Navaro in tri pirenejske pokrajine v francoskem departmaju Pyrenées Atlantiques.

## [uredi] Zunanje povezave

Baskija je tudi
v Wikislovarju, prostem slovarju.

Uradna stran baskovske vlade

Vzpostavljeno iz »http://sl.wikipedia.org../../../b/a/s/Baskija.html«

Kategorije: Geografija Španije | Baski | Baskovske dežele

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Aragonés
- Asturianu
- Български
- Català
- Česky
- Cymraeg
- Deutsch
- English
- Esperanto
- Español
- Eesti
- Euskara
- فارسی
- Suomi
- Français
- Gaeilge
- Galego
- עברית
- Hrvatski
- Hornjoserbsce
- Magyar
- Bahasa Indonesia
- Íslenska
- Italiano
- 日本語
- 한국어
- Kernewek
- Nederlands
- ‪Norsk (nynorsk)‬
- Occitan
- Polski
- Português
- Română
- Русский
- Svenska
- Tagalog
- 中文
- Bân-lâm-gú